Bokke net 2 keer vanjaar tuis in aksie | Netwerk24
Bokke net 2 keer vanjaar tuis in aksie
10 April 2019 13:01
Toetse teen die Wallabies op Ellispark en Argentinië op Loftus Versfeld sal Suid-Afrikaanse toeskouers se enigste kans wees om die Springbokke vanjaar op tuisbodem in aksie te sien.
Sal die Bokke weer vreugde in Wellington smaak soos verlede jaar? Foto: Getty Images
Sanzaar het Woensdag die bepalings van sy verkorte en vervroegde Rugbykampioenskap – vanweë die Wêreldbekertoernooi later vanjaar – bevestig.
Die Rugbykampioenskap behels vanjaar slegs ses wedstryde, anders as die gebruiklike 12.
Die Rugbykampioenskap begin ook vroeër, op 20 Julie.
Op daardie dag sal die Bokke teen Australië te staan kom in Johannesburg, terwyl die All Blacks die Argentyne in Buenos Aires pak.
Die laaste wedstryd is die een tussen die Argentyne en die Springbokke op 10 Augustus in Salta.
’n Bykomende ronde van wedstryde, wat nie deel is van die Rugbykampioenskap nie, sal op 17 Augustus plaasvind om die spanne nog slypkans vir die WB-toernooi te gee.
Die Bokke pak Argentinië dan op Loftus Versfeld, terwyl Nieu-Seeland in Auckland gasheer vir Australië speel.
* Bepalings: 20 Julie: SA t. Aus (Johannesburg), Argentinië t NS (Buenos Aires); 27ste: NS t. SA (Wellington), Aus t. Argentinië (Brisbane); 10 Augustus: Aus t. NS (Perth), Argentinië t. SA (Salta); 17de (bykomende wedstryde): NS t. Aus (Auckland), SA t. Argentinië (Pretoria).
Meer oor: Bokke | Toetsrugby | Rugbykampioenskap | Springbokke | Wêreldbekerrugby | Sanzaar
Francke vat voor vir Junior Bokke
Bokke se maer jare verby, sê Davies
Wallaby wat Bokke nie wou pak, oorlede
Rassie maak Henning ‘voog’ van WB-Bokke
Gemeenskaplike doel en ware eenheid op DA se agenda